text: MFer kørte godstog
  05 december 2014 kl. 18.43
  Jesper Petersen fra Socialdemokraterne fik en togtur til Padborg. Han har i flere år kæmpet for dobbeltsport hele vejen til grænsen. I dag fik han selv lejlighed til at køre godstog på turen.
  Politikere og erhvervsfolk har i årevis råbt på dobbeltspor mellem Vamdrup og Padborg. Nu er man i gang med at lave dobbeltspor mellem Vamdrup og Vojens. En strækning som for to år siden var lukket i mere end to uger efter en afsporing af et godstog.
  Jesper Petersen vil lægge pres på transportministeren for at få dobbeltsporet ført resten af vejen.
  Togturen blev gennemført i et godstog fra Fredericia. Med på turen var også direktør Gottfried Eumerm, fra DB Schenker. På turen fik Jesper Petersen lov til at sidde i loko-førerens sæde.
  Men loko-fører Pia Lock, som også er tillidsmand for lokomotiv-førerne i Padborg, holdt øje med at han ikke pillede ved vigtige knapper.
  - Der er politisk enighed om, at det er vigtigt med at få gjort strækningen dobbeltsporet. Der er bare ikke fundet penge til det, sagde Jesper Petersen til TV SYD under turen.
  